	Na temelju Zakona o kulturnim vijećima i financiranju javnih potreba u kulturi („Narodne novine“ 83/22), Zakona o udrugama („Narodne novine” broj 74/14., 70/17., 98/19. i 151/22), sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine” broj 26/15. i 37/21), članka 47. Statuta Općine Peteranec („Službeni glasnik Koprivničko-križevačke županije“ broj 6/13., 4/18., 4/20., 4/21., 26/23. - pročišćeni tekst i 7/25) i Pravilnika o financiranju programa i projekata udruga koje su od interesa za Općinu Peteranec („Službeni glasnik Koprivničko-križevačke županije“ broj 8/16., 40/22. i 2/23. - ispravak) općinski načelnik Općine Peteranec donosi


ODLUKU
o raspisivanju Javnog poziva za predlaganje programa i projekata javnih potreba u kulturi na području Općine Peteranec za 2027. godinu

Članak 1.
	Ovom Odlukom raspisuje se Javni poziv za raspodjelu sredstava namijenjenih (su)financiranju programa/projekata u kulturi na području Općine Peteranec za 2027. godinu,  a koji su od interesa za Općinu Peteranec, planiranih u Proračunu Općine Peteranec u ukupnom iznosu od 17.500,00 EUR.
         	Javni poziv raspisuje se za podnošenje prijedloga za (su)financiranje programa/projekata lokalnog značaja koje će se provoditi na području Općine Peteranec tijekom 2027. godine, a kojima se postižu sljedeći prioriteti:
	- njegovanje folklorne i kulturne baštine,
	- očuvanje i njegovanje kajkavskog govora,
	- muzejsko-galerijska djelatnost,
	- glazbeno-scenska djelatnost,
	- knjiga i nakladništvo,
	- knjižnična djelatnost,
	- likovno stvaralaštvo,
	- program očuvanja tradicijske kulture i običaja,
	- program razvoja kulturno-umjetničkog amaterizma.

Članak 2.
	Na ovaj Javni poziv se mogu javiti udruge čiji su ciljevi i djelatnost usmjereni ka zadovoljenju javnih potreba stanovnika Općine na području kulture, a kojima temeljna svrha nije stjecanje dobiti i čije aktivnosti ne budu ocjenjene kao gospodarske djelatnosti. Udruge koje se javljaju na ovaj Javni poziv moraju biti upisane u Registar udruga, moraju posjedovati RNO broj iz Registra neprofitnih organizacija i moraju ispunjavati sve druge uvjete propisane Javnim pozivom odnosno Uputama za prijavitelje.

Članak 3.

	Javni poziv objavit će se dana 30. rujna 2026. godine na službenoj mrežnoj stranici Općine Peteranec www.peteranec.hr.  

Članak 4.
	Ova Odluka stupa na snagu danom donošenja.

